nibzard/narodne-novine-full-text-markdown huggingface dataset:
## Odluka o izmjenama Odluke o davanju koncesije za osnivanje Slobodne zone Zagreb

### NN 114/2012 (17.10.2012.), Odluka o izmjenama Odluke o davanju koncesije za osnivanje Slobodne zone Zagreb

VLADA REPUBLIKE HRVATSKE

2474

Na temelju članka 5. Zakona o slobodnim zonama (»Narodne novine«, br. 44/96, 92/2005 i 85/2008), Vlada Republike Hrvatske je na sjednici održanoj 11. listopada 2012. godine donijela

ODLUKU

O IZMJENAMA ODLUKE O DAVANJU KONCESIJE ZA OSNIVANJE SLOBODNE ZONE ZAGREB

I.

U Odluci o davanju koncesije za osnivanje Slobodne zone Zagreb (»Narodne novine«, broj 101/97), točka II. mijenja se i glasi:

»II.

Područje Slobodne zone Zagreb koja je predmet ove Odluke, obuhvaća:

– područje u katastarskom kotaru Zagreb, katastarskoj općini Stenjevec, katastarskoj čestici broj 3095, ukupne površine 79.860 m2,

– područje u katastarskom kotaru Zagreb – ispostava Zaprešić, katastarskoj općini Jakovlje, katastarskoj čestici broj 2795/1, ukupne površine 48.664 m2.«.

II.

Točka VI. mijenja se i glasi:

»VI.

Korisnik koncesije obvezuje se da će uredno plaćati godišnju naknadu za koncesiju u iznosu 2% ukupnog prihoda koji ostvari u poslovanju s korisnicima u slobodnoj zoni.

Naknada iz stavka 1. ove točke uplaćuje se dva puta godišnje, najkasnije do 31. ožujka tekuće godine za razdoblje od 1. listopada prethodne godine do 31. ožujka tekuće godine i do 30. rujna tekuće godine za razdoblje od 1. travnja tekuće godine do 30. rujna tekuće godine.

Naknada iz stavka 1. ove točke za područje slobodne zone:

– iz točke I. podstavka 1. ove Odluke plaća se 50% u korist državnog proračuna Republike Hrvatske, a 50% u korist proračuna Grada Zagreba;

– iz točke I. podstavka 2. ove Odluke plaća se 50% u korist državnog proračuna Republike Hrvatske, a 50% u korist proračuna Općine Jakovlje.«.

III.

Naknada iz točke II. ove Odluke koja se uplaćuje do 31. ožujka 2013. godine, platit će se:

– za područje iz točke I. podstavka 1. ove Odluke za razdoblje od dana donošenja ove Odluke do 31. ožujka 2013. godine,

– za područje iz točke I. podstavka 2. ove Odluke za razdoblje od dana početka rada slobodne zone do 31. ožujka 2013. godine.

IV.

Na temelju ove Odluke ovlašćuje se Ministarstvo poduzetništva i obrta da sklopi dodatak ugovoru o koncesiji u roku 30 dana od dana donošenja ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 413-05/12-01/01

Urbroj: 50301-05/05-12-2

Zagreb, 11. listopada 2012.

Predsjednik

Zoran Milanović, v. r.

Odluka, NN 114/2012-2474
## Rješenje o imenovanju članova Zajedničke komisije za tumačenje i praćenje primjene Kolektivnog ugovora za državne službenike i namještenike

### NN 114/2012 (17.10.2012.), Rješenje o imenovanju članova Zajedničke komisije za tumačenje i praćenje primjene Kolektivnog ugovora za državne službenike i namještenike

VLADA REPUBLIKE HRVATSKE

2477

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 120. stavaka 1. i 2. Kolektivnog ugovora za državne službenike i namještenike (»Narodne novine«, broj 89/2012), Vlada Republike Hrvatske je na sjednici održanoj 4. listopada 2012. godine donijela

RJEŠENJE

O IMENOVANJU ČLANOVA ZAJEDNIČKE KOMISIJE ZA TUMAČENJE I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

Za članove Zajedničke komisije za tumačenje i praćenje primjene Kolektivnog ugovora za državne službenike i namještenike, kao predstavnici Vlade Republike Hrvatske, imenuju se:

– SNJEŽANA MATIJAŠEC

– SANDA PIPUNIĆ

– VATROSLAV SUBOTIĆ.

Klasa: 080-02/12-01/549

Urbroj: 5030115/1-12-02

Zagreb, 4. listopada 2012.

Predsjednik

Zoran Milanović, v. r.

Rješenje, NN 114/2012-2477
## Rješenje o razrješenju članice Upravnog odbora Umirovljeničkog fonda

### NN 114/2012 (17.10.2012.), Rješenje o razrješenju članice Upravnog odbora Umirovljeničkog fonda

VLADA REPUBLIKE HRVATSKE

2478

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 2. Zakona o Umirovljeničkom fondu (»Narodne novine«, br. 93/2005, 41/2007 i 90/2011), Vlada Republike Hrvatske je na sjednici održanoj 4. listopada 2012. godine donijela

RJEŠENJE

O RAZRJEŠENJU ČLANICE UPRAVNOG ODBORA UMIROVLJENIČKOG FONDA

Razrješuje se LJILJANA CVJETOVIĆ dužnosti članice Upravnog odbora Umirovljeničkog fonda, radi odlaska na novu dužnost.

Klasa: 080-02/12-02/534

Urbroj: 5030115/1-12-02

Zagreb, 4. listopada 2012.

Predsjednik

Zoran Milanović, v. r.

Rješenje, NN 114/2012-2478
## Rješenje o imenovanju člana Upravnog odbora Umirovljeničkog fonda

### NN 114/2012 (17.10.2012.), Rješenje o imenovanju člana Upravnog odbora Umirovljeničkog fonda

VLADA REPUBLIKE HRVATSKE

2479

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 2. Zakona o Umirovljeničkom fondu (»Narodne novine«, br. 93/2005, 41/2007 i 90/2011), Vlada Republike Hrvatske je na sjednici održanoj 4. listopada 2012. godine donijela

RJEŠENJE

O IMENOVANJU ČLANA UPRAVNOG ODBORA UMIROVLJENIČKOG FONDA

Imenuje se JURICA GALEŠIĆ članom Upravnog odbora Umirovljeničkog fonda.

Klasa: 080-02/12-01/550

Urbroj: 5030115/1-12-03

Zagreb, 4. listopada 2012.

Predsjednik

Zoran Milanović, v. r.

Rješenje, NN 114/2012-2479
## Rješenje o razrješenju člana Povjerenstva za suzbijanje zlouporabe droga

### NN 114/2012 (17.10.2012.), Rješenje o razrješenju člana Povjerenstva za suzbijanje zlouporabe droga

VLADA REPUBLIKE HRVATSKE

2480

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 3. Odluke o osnivanju Povjerenstva za suzbijanje zlouporabe droga, klase: 022-03/12-01/06, urbroja: 5030104-12-1, od 23. veljače 2012. godine, Vlada Republike Hrvatske je na sjednici održanoj 4. listopada 2012. godine donijela

RJEŠENJE

O RAZRJEŠENJU ČLANA POVJERENSTVA ZA SUZBIJANJE ZLOUPORABE DROGA

Razrješuje se DRAŽEN VITEZ dužnosti člana Povjerenstva za suzbijanje zlouporabe droga, na koju je imenovan kao predstavnik Ministarstva unutarnjih poslova.

Klasa: 080-02/12-02/538

Urbroj: 5030115/1-12-02

Zagreb, 4. listopada 2012.

Predsjednik

Zoran Milanović, v. r.

Rješenje, NN 114/2012-2480
## Rješenje o imenovanju člana Povjerenstva za suzbijanje zlouporabe droga

### NN 114/2012 (17.10.2012.), Rješenje o imenovanju člana Povjerenstva za suzbijanje zlouporabe droga

VLADA REPUBLIKE HRVATSKE

2481

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 3. Odluke o osnivanju Povjerenstva za suzbijanje zlouporabe droga, klase: 022-03/12-01/06, urbroja: 5030104-12-1, od 23. veljače 2012. godine, Vlada Republike Hrvatske je na sjednici održanoj 4. listopada 2012. godine donijela

RJEŠENJE

O IMENOVANJU ČLANA POVJERENSTVA ZA SUZBIJANJE ZLOUPORABE DROGA

Imenuje se ZVONIMIR VNUČEC članom Povjerenstva za suzbijanje zlouporabe droga, kao predstavnik Ministarstva unutarnjih poslova.

Klasa: 080-02/12-01/537

Urbroj: 5030115/1-12-02

Zagreb, 4. listopada 2012.

Predsjednik

Zoran Milanović, v. r.

Rješenje, NN 114/2012-2481
## Pravilnik o izmjeni i dopuni Pravilnika o nagradama i naknadi troškova javnih bilježnika u ovršnom postupku

### NN 114/2012 (17.10.2012.), Pravilnik o izmjeni i dopuni Pravilnika o nagradama i naknadi troškova javnih bilježnika u ovršnom postupku

MINISTARSTVO PRAVOSUĐA

2482

Na temelju članka 216. stavak 5. Ovršnog zakona (»Narodne novine«, br. 112/12) donosim

PRAVILNIK

O IZMJENI I DOPUNI PRAVILNIKA O NAGRADAMA I NAKNADI TROŠKOVA JAVNIH BILJEŽNIKA U OVRŠNOM POSTUPKU

Članak 1.

U Pravilniku o nagradama i naknadi troškova javnih bilježnika u ovršnom postupku (»Narodne novine«, broj 8/11) u članku 1. riječi: »(članak 58. stavak 1. OZ-a)« zamjenjuje se riječima: »(članak 281. stavak 1. OZ-a)«, riječi: »(članak 124. OZ-a)« zamjenjuju se riječima: »(članak 202. OZ-a)«, riječi: »(zadužnica – članak 125. OZ-a)« zamjenjuju se riječima: »(zadužnica – članak 214. OZ-a)« i riječi: »(bjanko zadužnica – članak 126. OZ-a)« zamjenjuju se riječima: »(bjanko zadužnica – članak 215. OZ-a)«.

Članak 2.

U članku 6. stavak 1. mijenja se osnovica za određivanje visine nagrade javnog bilježnika i glasi:

»

|  |  |  |
| --- | --- | --- |
| Iznad | Do kuna | Visina nagrade javnog bilježnika |
| 0,00 | 1.000,00 | 60,00 kuna |
| 1.000,00 | 3.000,00 | 80,00 kuna |
| 3.000,00 | 6.000,00 | 160,00 kuna |
| 6.000,00 | 9.000,00 | 250,00 kuna |
| 9.000,00 | 12.000,00 | 330,00 kuna |
| 12.000,00 | 15.000,00 | 400,00 kuna |

«

Članak 3.

U naslovu iznad članka 7. riječi: »IZ ČLANKA 124., 125. i 126. OVRŠNOG ZAKONA« zamjenjuju se riječima: »IZ ČLANKA 202., 214. i 215. OVRŠNOG ZAKONA«.

Članak 7. stavak 1. mijenja se i glasi:

»Javnom bilježniku za potvrdu izjave o suglasnosti dužnika da se radi naplate tražbine vjerovnika zaplijeni njegova plaća odnosno drugo stalno novčano primanje (članak 202.), izjave o suglasnosti dužnika da se radi naplate tražbine vjerovnika zaplijene svi njegovi računi kod banaka te da se novac s tih računa isplaćuje vjerovniku (zadužnica – članak 214.) i izjave o suglasnosti dužnika da se radi naplate tražbine čiji će iznos biti naknadno upisan zaplijene svi njegovi računi kod banaka te da se novac s tih računa isplaćuje vjerovniku (bjanko zadužnica – članak 215.), pripada javnobilježnička nagrada u jedinstvenom iznosu:«

U stavku 1. podstavak 1. riječi: »Iznos do kojeg se izdaje solemnizirana privatna isprava (zadužnica) iz članka 124., 125. i 126. OZ-a« zamjenjuju se riječima: »Iznos do kojeg se izdaje solemnizirana privatna isprava iz članka 202., 214. i 215. OZ-a«

Članak 4.

Ovaj Pravilnik stupa na snagu danom objave u »Narodnim novinama«.

Klasa: 740-11/12-01/244

Urbroj: 514-03-12-1

Zagreb, 15. listopada 2012.

Ministar

Orsat Miljenić, v. r.

Pravilnik, NN 114/2012-2482
## Popis ovlaštenih tijela za ocjenu sukladnosti strojeva

### NN 114/2012 (17.10.2012.), Popis ovlaštenih tijela za ocjenu sukladnosti strojeva

MINISTARSTVO GOSPODARSTVA

2483

Na temelju članka 13. stavka 4. Pravilnika o sigurnosti strojeva (»Narodne novine«, broj 28/11), Ministarstvo gospodarstva objavljuje

POPIS

OVLAŠTENIH TIJELA ZA OCJENU SUKLADNOSTI STROJEVA

1. KONČAR – Institut za elektrotehniku d.d., Služba za certificiranje proizvoda-SCERT, Fallerovo šetalište 22, 10002 Zagreb.

– Tijelo je ovlašteno za provedbu postupka ocjenjivanja sukladnosti strojeva i to Pregled tipa prema Dodatku IX Pravilnika o sigurnosti strojeva.

Klasa: 383-01/12-01/20

Urbroj: 526-03-01-01-01/1-12-3

Zagreb, 3. listopada 2012.

Prvi potpredsjednik Vlade

i ministar

Radimir Čačić, v. r.

Ostalo, NN 114/2012-2483
## Popis ovlaštenih tijela za ocjenu sukladnosti niskonaponske električne opreme

### NN 114/2012 (17.10.2012.), Popis ovlaštenih tijela za ocjenu sukladnosti niskonaponske električne opreme

MINISTARSTVO GOSPODARSTVA

2484

Na temelju članka 11. stavka 6. Pravilnika o električnoj opremi namjenjenoj za uporabu unutar određenih naponskih granica (»Narodne novine« br. 41/2010) Ministarstvo gospodarstva objavljuje

POPIS

OVLAŠTENIH TIJELA ZA OCJENU SUKLADNOSTI NISKONAPONSKE ELEKTRIČNE OPREME

1. KONČAR – Institut za elektrotehniku d.d., Služba za certificiranje proizvoda-SCERT, Fallerovo šetalište 22, 10002 Zagreb.

– Tijelo je ovlašteno za provedbu postupka ocjenjivanja sukladnosti niskonaponske električne opreme i to za izdavanje Izvješća o sukladnosti i za izdavanje Mišljenja o sukladnosti električne opreme.

Klasa: 383-01/12-01/20

Urbroj: 526-03-01-01-01/1-12-2

Zagreb, 3. listopada 2012.

Prvi potpredsjednik Vlade i

ministar

Radimir Čačić, v. r.

Ostalo, NN 114/2012-2484
## Popis ovlaštenih tijela za ocjenu sukladnosti plinskih aparata

### NN 114/2012 (17.10.2012.), Popis ovlaštenih tijela za ocjenu sukladnosti plinskih aparata

MINISTARSTVO GOSPODARSTVA

2485

Na temelju članka 8. stavka 5. Pravilnika za plinske aparate (»Narodne novine«, broj 55/10), Ministarstvo gospodarstva objavljuje

POPIS

OVLAŠTENIH TIJELA ZA OCJENU SUKLADNOSTI PLINSKIH APARATA

1. KONČAR – Institut za elektrotehniku d.d., Služba za certificiranje proizvoda-SCERT, Fallerovo šetalište 22, 10002 Zagreb.

– Tijelo je ovlašteno za provedbu postupaka ocjenjivanja sukladnosti plinskih aparata i to Pregled tipa, Ovjera i Pojedinačna ovjera, prema Dodatku II, točka 1. 5. i 6. Pravilnika za plinske aparate.

Klasa: 383-01/12-01/20

Urbroj: 526-03-01-01-01/1-12-4

Zagreb, 3. listopada 2012.

Prvi potpredsjednik Vlade i

ministar

Radimir Čačić, v. r.

Ostalo, NN 114/2012-2485
## Pravilnik o izmjeni Pravilnika o kriterijima za određivanje namjene pojedinog dijela luke otvorene za javni promet županijskog i lokalnog značaja, način plaćanja veza, uvjete korištenja, te određivanja maksimalne visine naknade i raspodjele prihoda

### NN 114/2012 (17.10.2012.), Pravilnik o izmjeni Pravilnika o kriterijima za određivanje namjene pojedinog dijela luke otvorene za javni promet županijskog i lokalnog značaja, način plaćanja veza, uvjete korištenja, te određivanja maksimalne visine naknade i raspodjele prihoda

MINISTARSTVO POMORSTVA, PROMETA I INFRASTRUKTURE

2486

Na temelju članka 74. stavak 4. Zakona o pomorskom dobru i morskim lukama (»Narodne novine«, broj 158/2004, 100/2004, 141/2006 i 38/2009) ministar pomorstva, prometa i infrastrukture uz suglasnost ministra graditeljstva i prostornoga uređenja donosi

PRAVILNIK

O IZMJENI PRAVILNIKA O KRITERIJIMA ZA ODREĐIVANJE NAMJENE POJEDINOG DIJELA LUKE OTVORENE ZA JAVNI PROMET ŽUPANIJSKOG I LOKALNOG ZNAČAJA, NAČIN PLAĆANJA VEZA, UVJETE KORIŠTENJA TE ODREĐIVANJA MAKSIMALNE VISINE NAKNADE I RASPODJELE PRIHODA

Članak 1.

U Pravilniku o kriterijima za određivanje namjene pojedinog dijela luke otvorene za javni promet županijskog i lokalnog značaja, način plaćanja veza, uvjete korištenja te određivanja maksimalne visine naknade i raspodjele prihoda (»Narodne novine«, broj 94/07 i 79/08) Prilogu 1. Pristojbe za upotrebu obale, tablici 2. Lokalni putnički linijski promet riječi »Najviše 7%« mijenjaju se i glase »Najviše 6%«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/07-02/2

Urbroj: 530-04-12-15

Zagreb, 24. rujna 2012.

Ministar

dr. sc. Siniša Hajdaš Dončić, v. r.

Pravilnik, NN 114/2012-2486
## Indeks proizvođačkih cijena industrijskih proizvoda na domaćem tržištu u rujnu 2012.

### NN 114/2012 (17.10.2012.), Indeks proizvođačkih cijena industrijskih proizvoda na domaćem tržištu u rujnu 2012.

DRŽAVNI ZAVOD ZA STATISTIKU

2491

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U RUJNU 2012.

Indeks proizvođačkih cijena industrijskih proizvoda na domaćem tržištu u rujnu 2012. u odnosu na kolovoz 2012. iznosi 101,0.

Klasa: 954-02/12-01/08

Urbroj: 555-06-04-03-01/12-09

Zagreb, 10. listopada 2012.

Ravnatelj

dr. sc. Ivan Kovač, v. r.

Ostalo, NN 114/2012-2491
## Odluka o sudjelovanju pripadnika Oružanih snaga Republike Hrvatske u mirovnoj operaciji u Afganistanu (ISAF)

### NN 115/2012 (18.10.2012.), Odluka o sudjelovanju pripadnika Oružanih snaga Republike Hrvatske u mirovnoj operaciji u Afganistanu (ISAF)

HRVATSKI SABOR

2492

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.), na prijedlog Vlade Republike Hrvatske, uz prethodnu suglasnost Predsjednika Republike Hrvatske, Hrvatski sabor na sjednici 12. listopada 2012., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ OPERACIJI U AFGANISTANU (ISAF)

I.

U mirovnu operaciju u Afganistanu (ISAF), uz mogućnost rotacije, upućuje se u 2013. godini:

– od 1. siječnja do 30. travnja 2013., do 300 pripadnika Oružanih snaga Republike Hrvatske

– od 1. svibnja do 31. prosinca 2013., do 250 pripadnika Oružanih snaga Republika Hrvatske.

II.

Obvezuje se Vlada Republike Hrvatske da dva puta godišnje izvijesti Hrvatski sabor o sudjelovanju pripadnika Oružanih snaga Republike Hrvatske u mirovnoj operaciji u Afganistanu (ISAF).

III.

Ova Odluka stupa na snagu danom objave u »Narodnim novinama«.

Klasa: 004-01/12-01/04

Zagreb, 12. listopada 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 115/2012-2492
## Odluka o prestanku zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 115/2012 (18.10.2012.), Odluka o prestanku zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2493

Na temelju članka 81. Ustava Republike Hrvatske i članka 10., 11. i 12. Zakona o izborima zastupnika u Hrvatski sabor (»Narodne novine«, br. 120/11. – pročišćeni tekst), Hrvatski sabor na sjednici 12. listopada 2012., donio je

ODLUKU

O PRESTANKU ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 12. listopada 2012. prestaje zastupnički mandat zastupniku JOSIPU FRIŠČIĆU.

Zastupničku dužnost, sukladno članku 9. stavku 2. Poslovnika Hrvatskoga sabora, dana 12. listopada 2012. započinje obnašati zamjenik zastupnika, BRANKO HRG.

Klasa: 021-14/12-01/19

Zagreb, 12. listopada 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 115/2012-2493
## Odluka o početku mirovanja zastupničkog mandata zastupnika i početku mirovanja zastupničke dužnosti zamjenika zastupnika u Hrvatskom saboru

### NN 115/2012 (18.10.2012.), Odluka o početku mirovanja zastupničkog mandata zastupnika i početku mirovanja zastupničke dužnosti zamjenika zastupnika u Hrvatskom saboru

HRVATSKI SABOR

2494

Na temelju članka 81. Ustava Republike Hrvatske i članka 11., 12. i 14. Zakona o izborima zastupnika u Hrvatski sabor (»Narodne novine«, br. 120/11. – pročišćeni tekst), Hrvatski sabor na sjednici 12. listopada 2012., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 1. listopada 2012. započelo je mirovanje zastupničkog mandata zastupnika JOVE VUKOVIĆA.

Zastupničku dužnost, sukladno članku 9. stavku 2. Poslovnika Hrvatskoga sabora, dana 1. listopada 2012. započinje obnašati zamjenik zastupnika, MILE HORVAT.

Klasa: 021-14/12-01/16

Zagreb, 12. listopada 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 115/2012-2494
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 115/2012 (18.10.2012.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2495

Na temelju članka 81. Ustava Republike Hrvatske i članka 11., 12. i 14. Zakona o izborima zastupnika u Hrvatski sabor (»Narodne novine«, br. 120/11. – pročišćeni tekst), Hrvatski sabor na sjednici 12. listopada 2012., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 10. listopada 2012. započelo je mirovanje zastupničkog mandata zastupnika VOJISLAVA STANIMIROVIĆA.

Zastupničku dužnost, sukladno članku 9. stavku 2. Poslovnika Hrvatskoga sabora, dana 10. listopada 2012. započinje obnašati zamjenik zastupnika, DRAGAN CRNOGORAC.

Klasa: 021-14/12-01/15

Zagreb, 12. listopada 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 115/2012-2495
## Odluka o razrješenju i izboru predsjednika Odbora za Ustav, Poslovnik i politički sustava Hrvatskoga sabora

### NN 115/2012 (18.10.2012.), Odluka o razrješenju i izboru predsjednika Odbora za Ustav, Poslovnik i politički sustava Hrvatskoga sabora

HRVATSKI SABOR

2496

Na temelju članka 81. Ustava Republike Hrvatske i članka 58. Poslovnika Hrvatskoga sabora, Hrvatski sabor na sjednici 12. listopada 2012., donio je

ODLUKU

O RAZRJEŠENJU I IZBORU PREDSJEDNIKA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

Razrješuje se predsjednik Odbora za Ustav, Poslovnik i politički sustav Hrvatskoga sabora JOSIP LEKO.

II.

Za predsjednika Odbora za Ustav, Poslovnik i politički sustav Hrvatskoga sabora bira se PEĐA GRBIN.

Klasa: 021-13/12-12/82

Zagreb, 12. listopada 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 115/2012-2496
## Odluka o razrješenju predstojnice Ureda predsjednika Hrvatskoga sabora

### NN 115/2012 (18.10.2012.), Odluka o razrješenju predstojnice Ureda predsjednika Hrvatskoga sabora

HRVATSKI SABOR

2497

Na temelju članka 81. Ustava Republike Hrvatske, Hrvatski sabor na sjednici 12. listopada 2012., donio je

ODLUKU

O RAZRJEŠENJU PREDSTOJNICE UREDA PREDSJEDNIKA HRVATSKOGA SABORA

Razrješuje se dužnosti predstojnice Ureda predsjednika Hrvatskoga sabora NADA MILAK.

Klasa: 080-02/12-01/14

Zagreb, 12. listopada 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 115/2012-2497
## Odluka o imenovanju predstojnice Ureda predsjednika Hrvatskoga sabora

### NN 115/2012 (18.10.2012.), Odluka o imenovanju predstojnice Ureda predsjednika Hrvatskoga sabora

HRVATSKI SABOR

2498

Na temelju članka 81. Ustava Republike Hrvatske i članka 239. Poslovnika Hrvatskoga sabora, Hrvatski sabor na sjednici 12. listopada 2012., donio je

ODLUKU

O IMENOVANJU PREDSTOJNICE UREDA PREDSJEDNIKA HRVATSKOGA SABORA

Za predstojnicu Ureda predsjednika Hrvatskoga sabora imenuje se ĐURĐICA PRALAS.

Klasa: 080-02/12-01/15

Zagreb, 12. listopada 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 115/2012-2498
## Rješenje o razrješenju ravnatelja Hrvatskoga državnog arhiva

### NN 115/2012 (18.10.2012.), Rješenje o razrješenju ravnatelja Hrvatskoga državnog arhiva

VLADA REPUBLIKE HRVATSKE

2499

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 55. stavka 1. Zakona o arhivskom gradivu i arhivima (»Narodne novine«, br. 105/97, 64/2000 i 65/2009), a u vezi s člankom 44. stavkom 2. točkom 1. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 11. listopada 2012. godine donijela

RJEŠENJE

O RAZRJEŠENJU RAVNATELJA HRVATSKOGA DRŽAVNOG ARHIVA

Razrješuje se dr. sc. STJEPAN ĆOSIĆ dužnosti ravnatelja Hrvatskoga državnog arhiva, s danom 31. listopada 2012. godine, na osobni zahtjev.

Klasa: 080-02/12-02/569

Urbroj: 5030115/1-12-02

Zagreb, 11. listopada 2012.

Predsjednik

Zoran Milanović, v. r.

Rješenje, NN 115/2012-2499
## Rješenje o imenovanju vršitelja dužnosti ravnatelja Hrvatskoga državnog arhiva

### NN 115/2012 (18.10.2012.), Rješenje o imenovanju vršitelja dužnosti ravnatelja Hrvatskoga državnog arhiva

VLADA REPUBLIKE HRVATSKE

2500

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 55. stavka 1. Zakona o arhivskom gradivu i arhivima (»Narodne novine«, br. 105/97, 64/2000 i 65/2009), a u vezi sa člankom 38. stavkom 2. i člankom 44. stavkom 4. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 11. listopada 2012. godine donijela

RJEŠENJE

O IMENOVANJU VRŠITELJA DUŽNOSTI RAVNATELJA HRVATSKOGA DRŽAVNOG ARHIVA

Imenuje se JOZO IVANOVIĆ vršiteljem dužnosti ravnatelja Hrvatskoga državnog arhiva, s danom 1. studenoga 2012. godine, do imenovanja ravnatelja na temelju provedenog javnog natječaja.

Klasa: 080-02/12-01/558

Urbroj: 5030115/1-12-02

Zagreb, 11. listopada 2012.

Predsjednik

Zoran Milanović, v. r.

Rješenje, NN 115/2012-2500
## Rješenje o razrješenju člana Upravnog vijeća Agencije za prostore ugrožene eksplozivnom atmosferom

### NN 115/2012 (18.10.2012.), Rješenje o razrješenju člana Upravnog vijeća Agencije za prostore ugrožene eksplozivnom atmosferom

VLADA REPUBLIKE HRVATSKE

2501

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 3. Uredbe o osnivanju Agencije za prostore ugrožene eksplozivnom atmosferom (»Narodne novine«, br. 60/2002, 98/2006, 91/2011 i 51/2012), Vlada Republike Hrvatske je na sjednici održanoj 11. listopada 2012. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA PROSTORE UGROŽENE EKSPLOZIVNOM ATMOSFEROM

Razrješuje se ŽARKO KATIĆ dužnosti člana Upravnog vijeća Agencije za prostore ugrožene eksplozivnom atmosferom, na koju je imenovan kao predstavnik Ministarstva unutarnjih poslova.

Klasa: 080-02/12-02/570

Urbroj: 5030115/1-12-02

Zagreb, 11. listopada 2012.

Predsjednik

Zoran Milanović, v. r.

Rješenje, NN 115/2012-2501
## Rješenje o imenovanju članice Upravnog vijeća Agencije za prostore ugrožene eksplozivnom atmosferom

### NN 115/2012 (18.10.2012.), Rješenje o imenovanju članice Upravnog vijeća Agencije za prostore ugrožene eksplozivnom atmosferom

VLADA REPUBLIKE HRVATSKE

2502

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 3. Uredbe o osnivanju Agencije za prostore ugrožene eksplozivnom atmosferom (»Narodne novine«, br. 60/2002, 98/2006, 91/2011 i 51/2012), Vlada Republike Hrvatske je na sjednici održanoj 11. listopada 2012. godine donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA PROSTORE UGROŽENE EKSPLOZIVNOM ATMOSFEROM

Imenuje se INES KRAJČAK članicom Upravnog vijeća Agencije za prostore ugrožene eksplozivnom atmosferom, kao predstavnica Ministarstva unutarnjih poslova.

Klasa: 080-02/12-01/559

Urbroj: 5030115/1-12-03

Zagreb, 11. listopada 2012.

Predsjednik

Zoran Milanović, v. r.

Rješenje, NN 115/2012-2502
## Rješenje o razrješenju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

### NN 115/2012 (18.10.2012.), Rješenje o razrješenju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

2503

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/2007), Vlada Republike Hrvatske je na sjednici održanoj 11. listopada 2012. godine donijela

RJEŠENJE

O RAZRJEŠENJU ČLANA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

Razrješuje se prof. dr. sc. DAVOR ŠKRLEC dužnosti člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, na koju je imenovan kao predstavnik središnjeg tijela državne uprave nadležnog za poslove zaštite okoliša.

Klasa: 080-02/12-02/571

Urbroj: 5030115/1-12-02

Zagreb, 11. listopada 2012.

Predsjednik

Zoran Milanović, v. r.

Rješenje, NN 115/2012-2503
## Rješenje o imenovanju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

### NN 115/2012 (18.10.2012.), Rješenje o imenovanju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

2504

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/2007), Vlada Republike Hrvatske je na sjednici održanoj 11. listopada 2012. godine donijela

RJEŠENJE

O IMENOVANJU ČLANA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

Imenuje se mr. sc. HRVOJE BULJAN članom Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, kao predstavnik središnjeg tijela državne uprave nadležnog za poslove zaštite okoliša.

Klasa: 080-02/12-01/560

Urbroj: 5030115/1-12-03

Zagreb, 11. listopada 2012.

Predsjednik

Zoran Milanović, v. r.

Rješenje, NN 115/2012-2504
## Rješenje o razrješenju voditelja i članova Radne skupine za praćenje Akcijskog plana Desetljeća za uključivanje Roma 2005. - 2015.

### NN 115/2012 (18.10.2012.), Rješenje o razrješenju voditelja i članova Radne skupine za praćenje Akcijskog plana Desetljeća za uključivanje Roma 2005. - 2015.

VLADA REPUBLIKE HRVATSKE

2505

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 1. Odluke o osnivanju Radne skupine za praćenje Akcijskog plana Desetljeća za uključivanje Roma 2005. – 2015. (»Narodne novine«, br. 57/2005, 38/2008 i 69/2012), Vlada Republike Hrvatske je na sjednici održanoj 11. listopada 2012. godine donijela

RJEŠENJE

O RAZRJEŠENJU VODITELJA I ČLANOVA RADNE SKUPINE ZA PRAĆENJE AKCIJSKOG PLANA DESETLJEĆA ZA UKLJUČIVANJE ROMA 2005. – 2015.

1. Razrješuje se mr. sc. BRANKO SOČANAC dužnosti voditelja Radne skupine za praćenje Akcijskog plana Desetljeća za uključivanje Roma 2005. – 2015.

2. Razrješuju se dužnosti članovi Radne skupine za praćenje Akcijskog plana Desetljeća za uključivanje Roma 2005. – 2015.:

– IGOR MALÝ

– KATICA MIŠKOVIĆ

– mr. sc. RAFAELA KOVAČEVIĆ PAŠALIĆ

– TIHOMIRA IVANDA

– MIRKO MARKOVIĆ

– IVANA RADOVANIĆ

– KRISTINA ALERIĆ

– BRANKO PETROVIĆ

– ĐORĐE MITROVIĆ

– JOSIP BALOG (mlađi)

– GORAN ĐURĐEVIĆ.

Klasa: 080-02/12-02/573

Urbroj: 5030115/1-12-02

Zagreb, 11. listopada 2012.

Predsjednik

Zoran Milanović, v. r.

Rješenje, NN 115/2012-2505
## Rješenje o imenovanju voditeljice i članova Radne skupine za praćenje Akcijskog plana Desetljeća za uključivanje Roma 2005. - 2015.

### NN 115/2012 (18.10.2012.), Rješenje o imenovanju voditeljice i članova Radne skupine za praćenje Akcijskog plana Desetljeća za uključivanje Roma 2005. - 2015.

VLADA REPUBLIKE HRVATSKE

2506

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 1. Odluke o osnivanju Radne skupine za praćenje Akcijskog plana Desetljeća za uključivanje Roma 2005. – 2015. (»Narodne novine«, br. 57/2005, 38/2008 i 69/2012), Vlada Republike Hrvatske je na sjednici održanoj 11. listopada 2012. godine donijela

RJEŠENJE

O IMENOVANJU VODITELJICE I ČLANOVA RADNE SKUPINE ZA PRAĆENJE AKCIJSKOG PLANA DESETLJEĆA ZA UKLJUČIVANJE ROMA 2005. – 2015.

1. Imenuje se BAHRIJA SEJFIĆ voditeljicom Radne skupine za praćenje Akcijskog plana Desetljeća za uključivanje Roma 2005. – 2015., kao predstavnica Ureda za ljudska prava i prava nacionalnih manjina.

2. Za članove Radne skupine za praćenje Akcijskog plana Desetljeća za uključivanje Roma 2005. – 2015., imenuju se:

– SABINA GLASOVAC, kao predstavnica Ministarstva znanosti, obrazovanja i sporta

– TIHOMIRA IVANDA, kao predstavnica Ministarstva zdravlja

– DUBRAVKA BALJA, kao predstavnica Ministarstva rada i mirovinskoga sustava

– STANKO JANIĆ, kao predstavnik Ministarstva regionalnoga razvoja i fondova Europske unije

– GORDANA RUKLIĆ, kao predstavnica Ministarstva zaštite okoliša i prirode

– mr. sc. RAFAELA KOVAČEVIĆ PAŠALIĆ, kao predstavnica Ministarstva graditeljstva i prostornoga uređenja

– KRISTINA ALERIĆ, kao predstavnica Hrvatskog zavoda za zapošljavanje

– ŽELJKO IVANIŠEVIĆ, kao predstavnik romske nacionalne manjine iz romskih vijeća i udruga

– ZORICA MIHAJLOVIĆ, kao predstavnica romske nacionalne manjine iz romskih vijeća i udruga

– SENAD AHMETOVIĆ, kao predstavnik romske nacionalne manjine iz romskih vijeća i udruga

– ELEZ BEHRAMI, kao predstavnik romske nacionalne manjine iz romskih vijeća i udruga

– NENAD NIKOLIĆ, kao predstavnik romske nacionalne manjine iz romskih vijeća i udruga

– ŽELJKO NIKOLIĆ, kao predstavnik romske nacionalne manjine iz romskih vijeća i udruga

– JOSIP BALOG (mlađi), kao predstavnik romske nacionalne manjine iz romskih vijeća i udruga.

Klasa: 080-02/12-01/562

Urbroj: 5030115/1-12-02

Zagreb, 11. listopada 2012.

Predsjednik

Zoran Milanović, v. r.

Rješenje, NN 115/2012-2506
## Pravilnik o utvrđivanju visine iznosa radi osiguranja javnih komisionara od odgovornosti

### NN 115/2012 (18.10.2012.), Pravilnik o utvrđivanju visine iznosa radi osiguranja javnih komisionara od odgovornosti

MINISTARSTVO PRAVOSUĐA

2507

Na temelju članka 156. stavka 1. Ovršnog zakona (»Narodne novine«, broj 112/12.) ministar pravosuđa donosi

PRAVILNIK

O UTVRĐIVANJU VISINE IZNOSA RADI OSIGURANJA JAVNIH KOMISIONARA OD ODGOVORNOSTI

Članak 1.

Ovim se Pravilnikom utvrđuje iznos radi osiguranja javnog komisionara od odgovornosti s obzirom na vrstu pokretnina za čiju je prodaju dobio dozvolu i očekivani promet.

Članak 2.

Javni je komisionar dužan osigurati se od odgovornosti prije početka obavljanja komisione djelatnosti

Članak 3.

Iznos osigurane svote u smislu članka 2. ovog Pravilnika ne može biti manji od 500.000.00 kn.

Članak 4.

Stupanjem na snagu ovoga Pravilnika prestaje važiti Pravilnik o utvrđivanju visine iznosa radi osiguranja javnih komisionara od odgovornosti (»Narodne novine«, broj 43/11)

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-01/12-01/109

Urbroj: 514-04-01-02-01-12-1

Zagreb, 15. listopada 2012.

Ministar

Orsat Miljenić, v. r.

Pravilnik, NN 115/2012-2507
## Pravilnik o obliku i sadržaju zahtjeva za izravnu naplatu

### NN 115/2012 (18.10.2012.), Pravilnik o obliku i sadržaju zahtjeva za izravnu naplatu

MINISTARSTVO PRAVOSUĐA

2511

Na temelju članka 209. stavka 2. Ovršnog zakona (»Narodne novine«, broj 112/12.) ministar pravosuđa donosi

PRAVILNIK

O OBLIKU I SADRŽAJU ZAHTJEVA ZA IZRAVNU NAPLATU

Članak 1.

Ovim se Pravilnikom propisuje oblik i sadržaj zahtjeva za izravnu naplatu novčane tražbine na temelju ovršne odluke i nagodbe domaćeg suda, upravnog tijela, odnosno obračuna poslodavca.

Članak 2.

Obrazac zahtjeva nalazi se u privitku ovog Pravilnika i čini njegov sastavni dio.

Zahtjev za izravnu naplatu podnosi se u pisanom obliku na propisanom obrascu, popunjen jasno i čitko rukom ili mehaničkim sredstvom pisanja.

Na zahtjevu se ne smije ništa brisati ili precrtavati.

Članak 3.

Obrazac zahtjeva sadrži:

1. naziv »zahtjev za izravnu naplatu«

2. podatke o ovrhovoditelju/podnositelju zahtjeva: ime i prezime/naziv/tvrtka, adresa/sjedište, osobni identifikacijski broj (OIB) i podatke o punomoćniku, ako ga ima: ime i prezime, adresa

3. podatke o ovršeniku: ime i prezime/naziv/tvrtka, adresa/sjedište, osobni identifikacijski broj (OIB)

4. podatke o vrsti/nazivu ovršne isprave, izdavatelju, poslovnom broju, nadnevku donošenja, nadnevku ovršnosti.

5. naznaku da li se zahtijeva naplata tražbine u cijelosti ili djelomično

6. podatke o računu ovrhovoditelja, SWIFT, IBAN, poziv na broj

7. izjavu ovrhovoditelja/podnositelja pod kaznenom i materijalnom odgovornošću da su podaci uneseni u zahtjev istiniti.

8. potpis ovrhovoditelja/podnositelja/punomoćnika, pečat, nadnevak i mjesto.

Članak 4.

Ovaj Pravilnik stupa na snagu danom objave u »Narodnim novinama«

Klasa: 011-01/12-01/107

Urbroj: 514-04-01-02-01-12-1

Zagreb, 15. listopada 2012.

Ministar

Orsat Miljenić, v. r.

![](dodatni/423329.jpg)

115 18.10.2012 Pravilnik o obliku i sadržaju zahtjeva za izravnu naplatu

Pravilnik, NN 115/2012-2511
## Pravilnik o dopuni Pravilnika o javnobilježničkim uredima

### NN 115/2012 (18.10.2012.), Pravilnik o dopuni Pravilnika o javnobilježničkim uredima

MINISTARSTVO PRAVOSUĐA

2514

Na temelju članka 13. stavak l. točka 9. Zakona o javnom bilježništvu (»Narodne novine« broj 78/93, 29/94, 16/07 i 75/09) donosim

PRAVILNIK

O DOPUNI PRAVILNIKA O JAVNOBILJEŽNIČKIM UREDIMA

Članak 1.

U Pravilniku o javnobilježničkim uredima (»Narodne novine« broj 123/11) u članku 4. stavak 3. mijenja se i glasi:

»Javnobilježnički ured mora se nalaziti najviše do 1. kata ako u stambenoj ili poslovnoj zgradi nema dizala«.

Članak 2.

U članku 7. dodaje se novi stavak 4. koji glasi:

»Svaki javnobilježnički ured obvezan je za elektroničko vođenje upisnika koristiti informacijski sustav (ili računalni sustav) prihvaćen i odobren od Hrvatske javnobilježničke komore.«

Dosadašnji stavak 4. postaje stavak 5.

Članak 3.

Ovaj Pravilnik stupa na snagu petnaest dana od dana objave u »Narodnim novinama«.

Klasa: 011-01/12-01/99

Urbroj: 514-03-12-1

Zagreb, 17. listopada 2012.

Ministar

Orsat Miljenić, v. r.

Pravilnik, NN 115/2012-2514
## Pravilnik o dopuni Pravilnika o privremenoj javnobilježničkoj tarifi

### NN 115/2012 (18.10.2012.), Pravilnik o dopuni Pravilnika o privremenoj javnobilježničkoj tarifi

MINISTARSTVO PRAVOSUĐA

2515

Na temelju članka 18. Zakona o sustavu državne uprave (»Narodne novine« broj 150/11) i članka 169. stavak 1. Zakona o javnom bilježništvu (»Narodne novine« br. 78/93, 29/94, 16/07, 75/09) donosim

PRAVILNIK

O DOPUNI PRAVILNIKA O PRIVREMENOJ JAVNOBILJEŽNIČKOJ TARIFI

Članak 1.

U Pravilniku o privremenoj javnobilježničkoj tarifi (»Narodne novine« broj 38/94, 82/94 i 52/95) u Tar. br. 25a. dodaje se novi stavak 3. koji glasi:

»(3) Za sastav i ovjeru zapisnika o osnivanju jednostavnog društva s ograničenom odgovornošću i za sastav i ovjeru prijave s prilozima za upis u sudski registar javnom bilježniku pripada jedinstvena nagrada od 40 bodova.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/12-01/66

Urbroj: 514-03-12-1

Zagreb, 18. listopada 2012.

Ministar

Orsat Miljenić, v. r.

Pravilnik, NN 115/2012-2515
## Nacionalna strategija razvoja zdravstva 2012. - 2020.

### NN 116/2012 (22.10.2012.), Nacionalna strategija razvoja zdravstva 2012. - 2020.

HRVATSKI SABOR

2519

Na temelju članka 81. Ustava Republike Hrvatske Hrvatski sabor na sjednici 28. rujna 2012. donio je

[NACIONALNU STRATEGIJU
RAZVOJA ZDRAVSTVA 2012. – 2020.](dodatni/423339.pdf)

116 22.10.2012 Nacionalna strategija razvoja zdravstva 2012. - 2020.

116 22.10.2012 Nacionalna strategija razvoja zdravstva 2012. - 2020.

Ostalo, NN 116/2012-2519
## Uredba o dopuni Uredbe o opsegu i sadržaju odgovornosti te ovlastima tijela nadležnih za upravljanje Instrumentom pretpristupne pomoći (IPA)

### NN 117/2012 (24.10.2012.), Uredba o dopuni Uredbe o opsegu i sadržaju odgovornosti te ovlastima tijela nadležnih za upravljanje Instrumentom pretpristupne pomoći (IPA)

VLADA REPUBLIKE HRVATSKE

2523

Na temelju članaka 4. i 5. Zakona o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora (»Narodne novine«, broj 58/2006) i u svezi članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori«, broj 10/2007), Vlada Republike Hrvatske je na sjednici održanoj 17. listopada 2012. godine donijela

UREDBU

O DOPUNI UREDBE O OPSEGU I SADRŽAJU ODGOVORNOSTI TE OVLASTIMA TIJELA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA)

Članak 1.

U Uredbi o opsegu i sadržaju odgovornosti te ovlastima tijela nadležnih za upravljanje Instrumentom pretpristupne pomoći (IPA) (»Narodne novine«, broj 29/2012), u članku 15. iza stavka 6. dodaju se stavci 7. i 8. koji glase:

»U okviru prioriteta 5. Jačanje uloge civilnoga društva u boljem upravljanju, tijelo nadležno za upravljanje mjerom 5.1 Promicanje socijalnog dijaloga je Ministarstvo rada i mirovinskoga sustava, Uprava za koordinaciju programa i projekata Europske unije u području rada i socijalne sigurnosti, a tijelo nadležno za provedbu je Hrvatski zavod za zapošljavanje, ustrojstvena jedinica zadužena za financiranje i ugovaranje projekata Europske unije.

U okviru prioriteta 5. Jačanje uloge civilnoga društva u boljem upravljanju, tijelo nadležno za upravljanje mjerom 5.2 Jačanje uloge organizacija civilnoga društva za društveno-gospodarski rast i demokratski razvoj je Ured za udruge, a tijelo nadležno za provedbu je Nacionalna zaklada za razvoj civilnoga društva.«.

Članak 2.

Ova Uredba stupa na snagu danom objave u »Narodnim novinama«.

Klasa: 400-01/12-01/10

Urbroj: 50301-25/25-12-3

Zagreb, 17. listopada 2012.

Predsjednik

Zoran Milanović, v. r.

Uredba, NN 117/2012-2523
## Odluka o visini dnevnice za službeno putovanje u zemlji i visini naknade za državne dužnosnike, suce i druge pravosudne dužnosnike, te ostale zaposlene koji se financiraju iz sredstava državnog proračuna, a čija prava nisu uređena kolektivnim ugovorima

### NN 117/2012 (24.10.2012.), Odluka o visini dnevnice za službeno putovanje u zemlji i visini naknade za državne dužnosnike, suce i druge pravosudne dužnosnike, te ostale zaposlene koji se financiraju iz sredstava državnog proračuna, a čija prava nisu uređena kolektivnim ugovorima

VLADA REPUBLIKE HRVATSKE

2524

Na temelju članka 15. Zakona o izvršavanju Državnog proračuna Republike Hrvatske za 2012. godinu (»Narodne novine«, broj 24/2012), Vlada Republike Hrvatske je na sjednici održanoj 17. listopada 2012. godine donijela

ODLUKU

O VISINI DNEVNICE ZA SLUŽBENO PUTOVANJE U ZEMLJI I VISINI NAKNADA ZA DRŽAVNE DUŽNOSNIKE, SUCE I DRUGE PRAVOSUDNE DUŽNOSNIKE, TE OSTALE ZAPOSLENE KOJI SE FINANCIRAJU IZ SREDSTAVA DRŽAVNOG PRORAČUNA, A ČIJA PRAVA NISU UREĐENA KOLEKTIVNIM UGOVORIMA

I.

Proračunskim korisnicima i izvanproračunskim fondovima iz članka 2. stavka 2. Zakona o proračunu (»Narodne novine«, broj 87/2008) koji se financiraju iz sredstava državnog proračuna, a kojima se ti troškovi priznaju u materijalne troškove, određuje se visina dnevnice za službeno putovanje u zemlji i visina naknada koje se prema propisima mogu isplaćivati državnim dužnosnicima, sucima i drugim pravosudnim dužnosnicima, te ostalim zaposlenima koji se financiraju iz sredstava državnog proračuna, a čija prava nisu uređena kolektivnim ugovorima.

II.

Dnevnica za službeno putovanje u zemlji iznosi 150,00 kuna. Troškovi noćenja, prema priloženom računu, priznaju se u punom iznosu.

III.

Naknada troškova za korištenje privatnog automobila u službene svrhe iznosi 2,00 kune po prijeđenom kilometru.

Kada troškove naknade iz stavka 1. ove točke snosi stranka u postupku, naknada se priznaje 2,00 kune po prijeđenom kilometru.

IV.

Terenski dodatak, koji isključuje pravo na dnevnicu i naknadu za odvojeni život od obitelji, dnevno iznosi 150,00 kuna.

V.

Naknada za odvojeni život od obitelji, koja isključuje pravo na dnevnicu za obavljanje službenih poslova u mjestu prebivališta obitelji, mjesečno iznosi 1.000,00 kuna.

Iznimno, naknada za odvojeni život od obitelji iznosi 50% određene visine naknade kad je korisniku naknade, po odobrenju nadležnog tijela, osiguran smještaj (u hotelu ili drugdje) na teret državnog proračuna.

VI.

Stupanjem na snagu ove Odluke prestaje važiti Odluka o visini dnevnice za službeno putovanje i visini naknada za korisnike koji se financiraju iz sredstava državnog proračuna (»Narodne novine«, br. 55/2004, 61/2004 i 12/2005).

VII.

Ova Odluka stupa na snagu danom objave u »Narodnim novinama«.

Klasa: 121-01/12-01/01

Urbroj: 50301-05/16-12-2

Zagreb, 17. listopada 2012.

Predsjednik

Zoran Milanović, v. r.

Odluka, NN 117/2012-2524
## Odluka o prestanku važenja Odluke o osnivanju Koordinacijskog odbora za praćenje i nadzor realizacije Ugovora o zajmu za Projekt ulaganja u mirovinski sustav, između Republike Hrvatske i Međunarodne banke za obnovu i razvoj

### NN 117/2012 (24.10.2012.), Odluka o prestanku važenja Odluke o osnivanju Koordinacijskog odbora za praćenje i nadzor realizacije Ugovora o zajmu za Projekt ulaganja u mirovinski sustav, između Republike Hrvatske i Međunarodne banke za obnovu i razvoj

VLADA REPUBLIKE HRVATSKE

2527

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 4. listopada 2012. godine donijela

ODLUKU

O PRESTANKU VAŽENJA ODLUKE O OSNIVANJU KOORDINACIJSKOG ODBORA ZA PRAĆENJE I NADZOR REALIZACIJE UGOVORA O ZAJMU ZA PROJEKT ULAGANJA U MIROVINSKI SUSTAV, IZMEĐU REPUBLIKE HRVATSKE I MEĐUNARODNE BANKE ZA OBNOVU I RAZVOJ

I.

Danom stupanja na snagu ove Odluke prestaje važiti Odluka o osnivanju Koordinacijskog odbora za praćenje i nadzor realizacije Ugovora o zajmu za Projekt ulaganja u mirovinski sustav, između Republike Hrvatske i Međunarodne banke za obnovu i razvoj (»Narodne novine«, br. 72/2002, 51/2004, 50/2006 i 60/2008).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 080-02/12-02/586

Urbroj: 5030115/1-12-01

Zagreb, 4. listopada 2012.

Predsjednik

Zoran Milanović, v. r.

Odluka, NN 117/2012-2527
## Odluka o prestanku važenja Odluke o osnivanju Nacionalnog bioetičkog povjerenstva za medicinu

### NN 117/2012 (24.10.2012.), Odluka o prestanku važenja Odluke o osnivanju Nacionalnog bioetičkog povjerenstva za medicinu

VLADA REPUBLIKE HRVATSKE

2528

Na temelju članka 24. stavka 1. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 4. listopada 2012. godine donijela

ODLUKU

O PRESTANKU VAŽENJA ODLUKE O OSNIVANJU NACIONALNOG BIOETIČKOG POVJERENSTVA ZA MEDICINU

I.

Danom stupanja na snagu ove Odluke prestaje važiti Odluka o osnivanju Nacionalnog bioetičkog povjerenstva za medicinu (»Narodne novine«, broj 35/2001).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 080-02/12-02/587

Urbroj: 5030115/1-12-01

Zagreb, 4. listopada 2012.

Predsjednik

Zoran Milanović, v. r.

Odluka, NN 117/2012-2528
## Odluka o prestanku važenja Odluke o osnivanju Povjerenstva za izradu pojmovnika za službene prijevode akata Europske unije, odnosno hrvatskog zakonodavstva na službene jezike Europske unije

### NN 117/2012 (24.10.2012.), Odluka o prestanku važenja Odluke o osnivanju Povjerenstva za izradu pojmovnika za službene prijevode akata Europske unije, odnosno hrvatskog zakonodavstva na službene jezike Europske unije

VLADA REPUBLIKE HRVATSKE

2529

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 4. listopada 2012. godine donijela

ODLUKU

O PRESTANKU VAŽENJA ODLUKE O OSNIVANJU POVJERENSTVA ZA IZRADU POJMOVNIKA ZA SLUŽBENE PRIJEVODE AKATA EUROPSKE UNIJE, ODNOSNO HRVATSKOG ZAKONODAVSTVA NA SLUŽBENE JEZIKE EUROPSKE UNIJE

I.

Danom stupanja na snagu ove Odluke prestaje važiti Odluka o osnivanju Povjerenstva za izradu pojmovnika za službene prijevode akata Europske unije, odnosno hrvatskog zakonodavstva na službene jezike Europske unije (»Narodne novine«, broj 167/2003).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 080-02/12-02/588

Urbroj: 5030115/1-12-01

Zagreb, 4. listopada 2012.

Predsjednik

Zoran Milanović, v. r.

Odluka, NN 117/2012-2529
## Naredba o dopuni Naredbe o razvrstaju luka otvorenih za javni promet na području Dubrovačko-neretvanske županije

### NN 117/2012 (24.10.2012.), Naredba o dopuni Naredbe o razvrstaju luka otvorenih za javni promet na području Dubrovačko-neretvanske županije

117 24.10.2012 Naredba o dopuni Naredbe o razvrstaju luka otvorenih za javni promet na području Dubrovačko-neretvanske županije

MINISTARSTVO POMORSTVA, PROMETA I INFRASTRUKTURE

2534

Temeljem članka 44. stavka 1. Zakona o pomorskom dobru i morskim lukama (»Narodne novine« br. 158/2003, 100/2004, 141/2006 i 38/2009) u svezi s Odlukom o mjerilima za razvrstaj luka otvorenih za javni promet (»Narodne novine« br. 31/96), ministar pomorstva, prometa i infrastrukture, donosi

NAREDBU

O DOPUNI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU DUBROVAČKO-NERETVANSKE ŽUPANIJE

I.

Točka I. Naredbe o razvrstaju luka otvorenih za javni promet na području Dubrovačko-neretvanske županije (»Narodne novine« broj 32/2011) dopunjuje se na način da se u podtočki »3. Luke Iokalnog značaja« dodaje luka »76) luka Mala Pošta«

II.

Ova Naredba stupa na snagu danom objave u »Narodnim novinama«.

Klasa: 011-01/12-01/111

Urbroj: 530-04-12-2

Zagreb, 11. listopada 2012.

Ministar
dr. sc. Siniša Hajdaš Dončić, v. r.

Naredba, NN 117/2012-2534